《次山脚壁间韵》
明代·释今辩

一峰高锁不从今，豪贵亭台世共钦。登眺此时随极目，笙歌何日断清音。

风飘碧瓦垣多缺，草满瑶阶树少阴。胜事已空山独秀，层崖夕照紫云深。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。